Ενεργητική και παθητική σύνταξη 27/4/20

* **Ενεργητική** ονομάζεται η σύνταξη μιας πρότασης κατά την οποία διατυπώνεται ένα νόημα με ρήμα ενεργητικής διάθεσης-όταν δηλαδή το ρήμα δηλώνει ότι το υποκείμενό του ενεργεί, κάνει κάτι π.χ.:

Ο Όμηρος έγραψε την «Ιλιάδα» και την «Οδύσσεια».

* **Παθητική** ονομάζεται η σύνταξη μιας πρότασης κατά την οποία διατυπώνεται ένα νόημα με ρήμα παθητικής διάθεσης- όταν δηλαδή το ρήμα δηλώνει ότι το υποκείμενό του παθαίνει κάτι από κάποιον άλλο ή επηρεάζεται από τη δράση κάποιου άλλου, π.χ. :

Η «Ιλιάδα» και η «Οδύσσεια» γράφτηκαν από τον Όμηρο.

* **Για να μετατρέψουμε την ενεργητική σύνταξη μιας πρότασης σε παθητική, κάνουμε τα εξής:**

**1.**Το ενεργητικό ρήμα το κάνουμε παθητικό βάζοντάς το στον ίδιο χρόνο της παθητικής φωνής και στο κατάλληλο πρόσωπο.

**2.**Το υποκείμενο του ενεργητικού ρήματος το κάνουμε ποιητικό αίτιο -**το ποιητικό αίτιο** είναι ένας εμπρόθετος (με πρόθεση) προσδιορισμός (από + αιτιατική ονόματος) που δηλώνει το πρόσωπο ή το πράγμα από το οποίο προέρχεται αυτό που συμβαίνει στο υποκείμενο του παθητικού ρήματος, πχ

Οι νόμοι ψηφίζονται **από τη βουλή**.

**3.**Το αντικείμενο του ενεργητικού ρήματος το κάνουμε υποκείμενο του παθητικού

(βάζοντάς το σε πτώση ονομαστική).

Για παράδειγμα:

**Ενεργητική Υποκείμενο Ρήμα Αντικείμενο**

**σύνταξη** Ο δάσκαλος διδάσκει τα παιδιά.

**Παθητική Υποκείμενο Ρήμα Ποιητικό αίτιο**

**σύνταξη** Τα παιδιά διδάσκονται από τον δάσκαλο.

* **Για να μετατρέψουμε την παθητική σύνταξη μιας πρότασης σε ενεργητική**, κάνουμε ακριβώς τις αντίθετες ενέργειες από αυτές με τις οποίες μετατρέπουμε την ενεργητική σύνταξη σε παθητική, δηλαδή:

**1.**Το παθητικό ρήμα το κάνουμε ενεργητικό βάζοντάς το στον ίδιο χρόνο της ενεργητικής φωνής και στο κατάλληλο πρόσωπο.

**2.**Το ποιητικό αίτιο το κάνουμε υποκείμενο του ενεργητικού ρήματος.

**3.**Το υποκείμενο του παθητικού ρήματος το κάνουμε αντικείμενο του ενεργητικού.

Για παράδειγμα:

**Παθητική Υποκείμενο Ρήμα Ποιητικό αίτιο**

**σύνταξη** Το άνθος υποστηρίζεται από τον βλαστό.

**Ενεργητική Υποκείμενο Ρήμα Αντικείμενο**

**σύνταξη** Ο βλαστός υποστηρίζει το άνθος.

**Ασκήσεις**

**1. Να μετατρέψεις τη σύνταξη των προτάσεων από ενεργητική σε παθητική.**

Το 1204 μ.Χ. οι Σταυροφόροι κατέκτησαν την Κωνσταντινούπολη.

.................................................................................................................................................................................

Ο Άρθουρ Έβανς ανακάλυψε την Kνωσό.

.................................................................................................................................................................................

Ο Καππαδόκης κατάργησε τα προνόμια των αξιωματούχων.

.................................................................................................................................................................................

Ο Μέγας Κωνσταντίνος μετέφερε την πρωτεύουσα του κράτους από τη Ρώμη στην Κωνσταντινούπολη.

.................................................................................................................................................................................

Η Ευδοκία ίδρυσε το Πανδιδακτήριο.

.................................................................................................................................................................................

Ο δάσκαλος διδάσκει στα παιδιά το επόμενο μάθημα.

.................................................................................................................................................................................

Ο σεισμός προκάλεσε μεγάλες καταστροφές στην πόλη.

.................................................................................................................................................................................

Ο κηπουρός έκοψε το γρασίδι του κήπου.

.................................................................................................................................................................................

Η αύξηση των τιμών δυσαρέστησε τους καταναλωτές.

.................................................................................................................................................................................

Ο δικηγόρος κατέθεσε μήνυση στο δικαστήριο.

.................................................................................................................................................................................

Ο γιατρός εξέτασε τον ασθενή.

.................................................................................................................................................................................

**2. Να μετατρέψεις τη σύνταξη των προτάσεων από παθητική σε ενεργητική.**

Ο ορειβάτηςσώθηκε από το συνεργείο διάσωσης.

.................................................................................................................................................................................

Η φωτιά προκλήθηκε από αναμμένο τσιγάρο.

.................................................................................................................................................................................

Η έκπληξη ετοιμάστηκε από τους μαθητές για τη δασκάλα.

.................................................................................................................................................................................

Το κράτος των Βανδάλων διαλύθηκε από τον Βελισάριο.

.................................................................................................................................................................................

Το σλαβικό αλφάβητο δημιουργήθηκε από τον Κύριλλο και το Μεθόδιο.

.................................................................................................................................................................................

Η ανακοίνωση μοιράστηκε στουςμαθητές από τη δασκάλα.

.................................................................................................................................................................................

Το τηλέφωνο εφευρέθηκε από τον Γκράχαμ Μπελ.

.................................................................................................................................................................................

Η Ελλάδα κατακτήθηκε από τουςΡωμαίους.

.................................................................................................................................................................................

Η γη θερμαίνεται από τον ήλιο.

.................................................................................................................................................................................